CELEX: 62013TN0463
Language: mt
Date: 2013-08-30 00:00:00
Title: Kawża T-463/13: Rikors ippreżentat fit- 30 ta’ Awwissu 2013 — Comunidad Autónoma de Galicia vs Il-Kummissjoni

19.10.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 304/25
            
         Rikors ippreżentat fit-30 ta’ Awwissu 2013 — Comunidad Autónoma de Galicia vs Il-Kummissjoni
   (Kawża T-463/13)
   2013/C 304/43
   Lingwa tal-kawża: l-Ispanjol
   
      Partijiet
   
   
      Rikorrenti: Comunidad Autónoma de Galicia (Santiago de Compostela, Spanja) (rappreżentanti: M. Lorenzo Outón, P. Egerique Mosquera, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni kkontestata fis-sens li tiddikjara li fil-każ tal-Komunità Awtonoma ta’ Galicia l-miżuri implementati ma kkostitwixxewx għajnuna mill-Istat illegali;
            
         
               —
            
            
               sussidjarjament, fil-każ li t-talba preċedenti ma tintlaqax, tannulla d-deċiżjoni kkontestata sabiex jiġi ddikjarat li RETEGAL ma bbenefikatx direttament jew indirettament minn għajnuna mill-Istat illegali; u
            
         
               —
            
            
               tikkundanna lill-Kummissjoni għall-ispejjeż ta’ dawn il-proċeduri.
            
         
      Motivi u argumenti prinċipali
   
   Id-deċiżjoni kkontestata f’dan il-każ hija l-istess bħal dik fil-Kawżi T-461/13, Spanja vs Il-Kummissjoni, u T-462/13, Comunidad Autónoma del País Vasco u Itelazpi vs Il-Kummissjoni.
   Il-motivi u l-argumenti prinċipali huma simili għal dawk imressqa f’dawn il-kawżi.
   Huwa b’mod partikolari allegat li:
   
               (1)
            
            
               Il-Kummissjoni wettqet żball ta’ liġi meta ddikjarat li kien hemm għajnuna mill-Istat fis-sens tal-Artikolu 107(1) TFUE.
            
         
               (2)
            
            
               Il-Kummissjoni kisret l-Artikolu 106(2) TFUE, meta qieset li l-miżuri inkwistjoni huma inkompatibbli mas-suq intern.
            
         
               (3)
            
            
               Il-Kummissjoni kisret l-Artikolu 107(3)(ċ) TFUE, sa fejn id-deċiżjoni kkontestata, filwaqt li tirrikonoxxi li fis-settur pubbliku inkwistjoni jeżisti nuqqas strutturali u li l-intervent pubbliku kkontestat għandu għan ta’ interess ġenerali, tikklassifika l-għajnuna mill-Istat bħala inkompatibbli mas-suq intern minħabba ksur tal-kriterju tan-newtralità teknoloġika.
            
         
               (4)
            
            
               Il-Kummissjoni wettqet żball ta’ evalwazzjoni billi qieset li għajnuna mill-Istat illegali kienet tħallset lil RETEGAL, impriża tat-telekomunikazzjoni instrumentali tal-Komunità Awtonoma ta’ Galicia, sa fejn din l-impriża llimitat ruħha għall-akkwist u għall-installazzjoni ta’ tagħmir iffinanzjat mill-fondi pubbliċi inkwistjoni, li l-użu tiegħu sussegwentement ġie ċedut lill-komuni sabiex dawn tal-aħħar ikunu jistgħu jiżguraw is-servizz pubbliku ta’ xandir televiżiv fiż-żoni rurali u remoti u għaldaqstant ikopru n-nuqqas fis-suq li kien jeżisti f’dawn iż-żoni.